Front Nasionaal tree tot verkiesing toe – praag.co.za
'n Nuwe politieke party, Front Nasionaal, het gister ná betaling van die deposito's en inhandiging van kandidatelyste, formeel tot die verkiesingstryd toegetree. Die party sal op die nasionale lys vir die parlement, asook die provinsiale lys vir die Gautengprovinsie verskyn.
Front Nasionaal beywer hom vir Afrikaner- en ander minderheidskiesers waarteen die huidige Afrosentriese stelsel in Suid-Afrika diskrimineer.
Die leier van die party is mnr. Hannes Engelbrecht, 'n joernalis van Potchefstroom en die onderleier dr. Dan Roodt, die bekende skrywer en politieke kommentator van Johannesburg.
Die party is verbind tot die herstel van Afrikanersoewereiniteit en die terugkeer van eie skole, universiteite, gesondheid, bejaarde- en kindersorg, asook veiligheid. In die party se verkiesingsmanifes word die volgende geëis:
tesame met die Afrikaanse skole aan 'n komitee of raad van Afrikaners oorgedra sal word, met 'n begroting om vir die bestuur en befondsing van ons onderwysinstellings voorsiening te maak.
Sedert die party se bekendstelling, heers groot opgewondenheid onder opposisiekiesers omdat daar nou uiteindelik 'n beweging bestaan wat onbeskaamd vir hul regte veg.
Front Nasionaal is gekant teen grondhervorming en staan ekonomiese vryheid met minder staatsinmenging voor.
"Steun vir ons party is besig om eksponensieel toe te neem," sê dr. Dan Roodt. "Te veel kompromieë is reeds deur ander opposisiepartye aangegaan, terwyl die land sienderoë, veral op munisipale vlak, agteruitgaan."
Skrywer Karin RoodtGepubliseer op 13 Maart 2014 Kategorieë Nuus, Suider-AfrikaSleutelwoord eie skole, Front Nasionaal, kulturele selfbeskikking, verkiesing 2014